ब्राजील में बाढ़ से 560 मरे, तीन दिन का शोक  
भीषण बाढ़ के कारण रियो द जेनिरियो के समीप करीब 560 व्यक्तियों के मरने के बाद देश में तीन दिन का राष्ट्रीय शोक घोषित किया गया है।
ब्राजील में आई अब तक की सबसे भीषण बाढ़ के कारण रियो द जेनिरियो के समीप करीब 560 व्यक्तियों के मरने के बाद देश में तीन दिन का राष्ट्रीय शोक घोषित किया गया है।  प्रभावित इलाकों में काम कर रहे आपात कर्मचारी रियो डी जेनिरियो के बगल में स्थित सेरेना में शवों की संख्या देखकर हतप्रभ थे। लाशों को रखने के लिए रेफ्रिजरेटेड ट्रकों को मंगाया गया।  शवों को ढोने का काम कर रहे कामगारों का कहना है कि दूरस्थ बस्तियों तक राहतकर्मियों के पहुंचने के बाद मरने वालों की संख्या दोगुनी पहुंचने की आशंका है।  सरकारी समाचार एजेंसी 'एजेंसिया ब्राजील' के मुताबिक राष्ट्रपति डिल्मा रोसेफ ने तीन दिन के शोक की घोषणा की है। रियो डी जेनिरियो राज्य के अधिकारियों ने कहा है कि उनके राज्य में सोमवार से पूरे सप्ताह तक शोक रहेगा।